**PROIECT**

 **(**nu produce efecte juridice**)\***

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ INIȚIATOR,**

 **PRIMAR**

 **Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind aprobarea proiectului de buget și transferul patrimoniului necesar începerii activității Serviciului public Administrația Grădinii Zoologice și a Platoului Cornești**

**Consiliul local al Municipiului Târgu Mureş, întrunit în şedinţă ordinară de lucru,**

***Având în vedere:***

- Referatul de Aprobare nr. 86385/1032 din 02.12.2021 iniţiat de primarul Municipiului Târgu MureșSoós Zoltán prin Serviciului public Administrația Grădinii Zoologice și a Platoului Cornești , privind proiectul de buget și transferul patrimoniului necesar începerii activității Serviciului public Administrația Grădinii Zoologice și a Platoului Cornești,

* Raportul Comisiilor de specialitate din cadrul Consiliului local municipal Târgu Mureş
* Avizele favorabile ale compartimentelor de specialitate;

**În conformitate cu prevederile:**

* art. 19 alin. (1) lit. „b” și alin. (2), art. 39, art. 40 și art. 49 din Legea nr. 273 din 29.06.2006 privind finanţele publice locale cu modificările ulterioare;
* Legii nr. 273/2006 din 29 iunie 2006 privind finanţele publice locale;
* art. 129 alin.(1), alin.(14), art. 139, art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare

**H o t ă r ă ş t e** :

**Art.1.** Se aprobă proiectul de buget și transferul patrimoniului necesar începerii activității Serviciului public Administrația Grădinii Zoologice și a Platoului Corneștipe anul 2022, în sumă de 19.724.869 lei, conform Anexei nr.1, respectiv pe secțiunea de funcționare în sumă de 14,065,369 lei, conform Anexei nr.1A și secțiunea de dezvoltare în sumă de 5.659.500 lei, conform Anexei nr.1B, anexe care fac parte integrantă din prezenta hotărâre.

**Art.2.** Se aprobă darea în administrare a patrimoniului necesar începerii activității și care se predăServiciului public Administrația Grădinii Zoologice și a Platoului Cornești, conform Anexei nr. 2, care face parte integrantă din prezenta hotărâre. Predarea patrimoniului se va face pe bază de proces verbal de predare -primire.

**Art.3.**  Serviciul public Administrația Grădinii Zoologice și a Platoului Cornești va prelua contractele și protocoalele, încheiate de către UAT Municipiul Târgu Mureș, derulate prin Administrația Grădinii Zoologice precizate în Anexa nr.3 care face parte integrantă din prezenta hotărâre. Predarea se va face pe bază de proces verbal de predare primire.

**Art. 4.** Serviciul public Administrația Grădinii Zoologice și a Platoului Cornești își va începe activitatea începând cu data de 01.01.2022.

**Art. 5.** Cu aducerea la îndeplinire a prevederilor prezentei hotărâri se încredințează Serviciului public Administrația Grădinii Zoologice și a Platoului Cornești , Executivul Municipiului Târgu Mureș prin Direcția economică , Direcția proiecte cu finanțare internațională, resurse umane, relații cu publicul și logistică, Direcția Juridică, contencios administrativ și administrație publică locală, respectiv Serviciului Public de Utilități Municipale.

**Art. 6.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.7.** Prezenta hotărâre se comunică:

* Primarului Municipiului Târgu Mureş
* Serviciului public Administrația Grădinii Zoologice și a Platoului Cornești
* Direcției economice
* Direcției proiecte cu finanțare internațională, resurse umane, relații cu publicul și logistică
* Direcției juridice, contencios administrativ și administrație publică locală
* Serviciului Public de Utilități Municipale.

**Viză de legalitate,**

 **Secretar general al Municipiului Târgu Mureș,**

 **Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**